Številka: 024-1/2025-1/21AF

Hoče, 4. 8. 2025

Na podlagi 1. odstavka 335. člena Statuta Univerze v Mariboru (Uradni list RS, št. 100/2023 - UPB14 in 31/2024) izdaja dekan Fakultete za kmetijstvo in biosistemske vede Univerze v Mariboru naslednji

# **SKLEP**

**o razpisu postopka kandidiranja in imenovanja prodekana za študentska vprašanja**

**Fakultete za kmetijstvo in biosistemske vede Univerze v Mariboru**

**1.**

**(pravna podlaga)**

Članica Univerze v Mariboru ima praviloma štiri prodekane, ki pomagajo dekanu članice pri opravljanju nalog na področjih, ki jih določi dekan. Po potrebi ima lahko članica univerze tudi več prodekanov.

Kandidacijski postopek za imenovanje prodekana za študentska vprašanja javno razpiše dekan in o tem obvesti Študentski svet članice, ki izmed vseh prispelih kandidatur predlaga enega izmed kandidatov. Dekan članice Senatu članice posreduje predlog Študentskega sveta članice, da poda mnenje o izbranem kandidatu.

Prodekana iz vrst študentov imenuje rektor Univerze na predlog dekana članice in po predhodnem mnenju Senata članice. Mandatna doba prodekana iz vrst študentov traja dve leti, s tem, da je lahko še enkrat imenovan.

Mandatna doba imenovanega prodekana za študentska vprašanja bo predvidoma začela teči  **9. 9. 2025**, ko preneha mandat zdaj imenovanemu prodekanu za študentska vprašanja, in bo trajala dve leti.

V tem sklepu se izrazi, ki se nanašajo na osebe in so zapisani v moški slovnični obliki, uporabljajo, kot nevtralni za vse spole.

**2.**

**(kandidacijski postopek)**

Predlog za kandidata za prodekana za študentska vprašanja Fakultete za kmetijstvo in biosistemske vede (v nadaljevanju: prodekan) lahko vloži vsak študent Fakultete za kmetijstvo in biosistemske vede Univerze v Mariboru (v nadaljevanju: UM FKBV), ki ima status študenta (status se preveri po uradni dolžnosti) in študira na UM FKBV, s pisno vlogo, v kateri izjavlja, da pristopa h kandidaturi. Kandidaturi se priloži kratek program dela (ena stran) in izjava o varovanju osebnih podatkov.

Kandidature se v zaprti pisemski ovojnici **najkasneje do 14. 8. 2025 do 12. ure** dostavijo na naslov:

* **Univerza v Mariboru**, **Fakulteta za kmetijstvo in biosistemske vede, Pivola 10, 2311 Hoče,** s pripisom »**Kandidatura za** **prodekana za študentska vprašanja Fakultete za kmetijstvo in biosistemske vede**«**.**

Tajništvo fakultete prispele kandidature v zaprti pisemski ovojnici opremi z žigom in vpiše datum in čas vložitve.

Tajništvo fakultete dostavi prispele kandidature Komisiji za odpiranje in pregled kandidatur.

**3.**

**(Komisija za odpiranje in pregled kandidatur)**

Dekan UM FKBV imenuje Komisijo za odpiranje in pregled kandidatur, sestavljeno iz treh članov, od katerih mora biti en študent. Študent, ki je vložil kandidaturo za prodekana, ne sme biti član Komisije za odpiranje in pregled kandidatur.

Komisija za odpiranje in pregled kandidatur se sestane **14. 8. 2025 po 12. uri**, pregleda in preveri, ali so kandidature vložene v predpisanem roku ter ali posamezni kandidati izpolnjujejo predpisane pogoje za kandidiranje. Nepravočasne kandidature Komisija z odločbo zavrže, nepopolne oziroma nepravilne pa zavrne.

V primeru, ko Komisija za odpiranje in pregled kandidatur ugotovi, da je posamezna kandidatura nepopolna ali kako drugače nepravilna, vendar je pravočasna, od kandidata zahteva dopolnitev vloge najkasneje **do 19. 8. 2025 do 12. ure.** Komisija za odpiranje in pregled kandidatur v primeru izdaje sklepa ali zahteve za dopolnitev vloge le-to javno objavi na spletnih straneh UM FKBV dne 14. 8. 2025. Šteje se, da je kandidat s tem obveščen o izdaji sklepa ali zahtevi za dopolnitev vloge.

Dopolnitev kandidature se pojmuje za pravočasno, če je **do 19. 8. 2025 do** **12. ure** dostavljena v tajništvo UM FKBV v zaprti pisemski ovojnici s pripisom **»Dopolnitve kandidature za prodekana -študenta – ne odpiraj«**.

Komisija za odpiranje in pregled kandidatur pripravi poročilo o poteku kandidacijskega postopka in ga skupaj s kandidatno listo odstopi predsedniku Komisije za pritožbe.

V primeru, da so vse oddane kandidature popolne, lahko Komisija za odpiranje in pregled kandidatur na isti seji opravi dela Komisije za pritožbe, opredeljene v 4. točki tega sklepa.

**4.**

**(Komisija za pritožbe)**

Dekan UM FKBV imenuje Komisijo za pritožbe, sestavljeno iz treh članov, od katerih mora biti en študent, ki se sestane **19. 8. 2025 po 12. uri.** Študent, ki je vložil kandidaturo za prodekana in člani Komisije za odpiranje in pregled kandidatur ne smejo biti člani Komisije za pritožbe.

V primerih, ko je Komisija za odpiranje in pregled kandidatur izdala sklep ali odločbo, s katero je zavrgla ali zavrnila kandidaturo, lahko kandidat vloži obrazložen ugovor zoper sklep oz. pritožbo zoper odločbo, istočasno pa mora tudi ustrezno dopolniti kandidaturo do **19. 8. 2025 do 12. ure**. Šteje se, da je ugovor vložen, tudi če je do **19. 8. 2025 do 12. ure** dostavljena dopolnjena kandidatura.

V primeru, da je bila kandidatura pravočasno in ustrezno dopolnjena tako, da izpolnjuje predpisane pogoje, Komisija za pritožbe ugodi ugovoru in kandidata uvrsti na dokončni seznam popolnih kandidatur. Kandidatura pa bo zavrnjena kot nepopolna, če ne bo dopolnjena, ali če bo sicer dopolnjena, vendar tudi potem ne ustreza predpisanim pogojem. Odločitve Komisije za pritožbe so dokončne.

Komisija za pritožbe pripravi poročilo o poteku kandidacijskega postopka in ga skupaj s kandidatno listo dostavi Študentskemu svetu UM FKBV najkasneje **20. 8. 2025.**

**5.**

**(sklic Študentskega sveta članice)**

Študentski svet UM FKBV obravnava prispele kandidature in dekanu UM FKBV predlaga enega kandidata, najkasneje **do 27. 8. 2025 do 15. ure.** Predlog pisno posreduje v tajništvo fakultete.

**6.**

**(mnenje Senata članice)**

Po zaključku kandidacijskega postopka dekan predlaganega kandidata za prodekana za študentska vprašanja UM FKBV predstavi Senatu UM FKBV, ki o kandidatu poda mnenje do 3. 9. 2025.

**7.**

**(imenovanje prodekana)**

Prodekana za študentska vprašanja UM FKBV imenuje rektor Univerze v Mariboru na predlog dekana UM FKBV in po predhodnem mnenju Senata UM FKBV za mandatno dobo dveh let.

**8.**

**(pravila v postopku)**

V postopkih, ki so določeni s tem sklepom, ima upravičena oseba, ki jo določa ta sklep, pravico podati pisni ugovor Komisiji za pritožbe. Odločitev Komisije za pritožbe je dokončna. Roki, ki so določeni s tem sklepom oz. na osnovi tega razpisa so prekluzivni, kar pomeni, da zamuda rokov pri vložitvi kandidatur, ali pravnih sredstev (pritožb in ugovorov) pomeni izgubo pravice do vložitve kandidature ali pravnega sredstva. Vrnitev v prejšnje stanje v tem postopku ni mogoča, pravila in določbe Zakona o splošnem upravnem postopku se v tem postopku ne uporabljajo. Vložitev morebitnega pravnega sredstva ne zadrži postopkov izvedbe volitev.

**9.**

**(javna objava sklepa)**

Ta sklep se javno objavi na oglasni deski in na spletni strani UM FKBV in stopi v veljavo takoj po objavi.

O začetku postopka kandidiranja in imenovanja prodekana za študentska vprašanja se obvesti Študentski svet UM FKBV.

Univerza v Mariboru

Fakulteta za kmetijstvo in biosistemske vede

dekan

red. prof. dr. Aleš Gregorc

Priloge:

* obrazec za kandidaturo
* izjava o varovanju osebnih podatkov
* rokovnik

OBRAZEC ZA KANDIDATURO

**IZJAVA**

**kandidata o pristopu h kandidaturi za prodekana za študentska vprašanja**

**Fakultete za kmetijstvo in biosistemske vede Univerze v Mariboru**

# *(Sklep o razpisu postopka kandidiranja in imenovanja prodekana za študentska vprašanja*

# *Fakultete za kmetijstvo in biosistemske vede Univerze v Mariboru, številka 024-1/2025-1/21AF, z dne 4. 8. 2025)*

Spodaj podpisani: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek, naslov)

študent Univerze v Mariboru, študiram na

članici: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ v letniku: \_\_\_\_\_\_\_\_\_\_

pristopam h kandidaturi za prodekana za študentska vprašanja Fakultete za kmetijstvo in biosistemske vede Univerze v Mariboru.

Vpisna številka\*:­ ­­­­\_\_\_\_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E – pošta : \_\_\_\_\_\_\_\_\_\_\_\_\_\_\_\_\_\_\_\_\_\_\_\_@student.um.si\_

Naslov za vročanje:­ ­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_

Podpis kandidata: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obvezna priloga k temu obrazcu:

* program dela
* izjava o varovanju osebnih podatkov

**Opozorilo:**

Kandidature kandidatov za PRODEKANA ZA ŠTUDENTSKA VPRAŠANJA Fakultete za kmetijstvo in biosistemske vede UM, se dostavijo **najkasneje do 14. 8. 2025 do 12. ure v tajništvo Fakultete za kmetijstvo in biosistemske vede, Pivola 10, 2311 Hoče v zaprti kuverti, s pripisom »Kandidatura za PRODEKANA ZA ŠTUDENTSKA VPRAŠANJA – ne odpiraj«.**

Kandidatura, ki ne bo dostavljena do zgoraj navedenega rokav tajništvo FKBV Univerze v Mariboru, bo zavržena kot prepozna.

\* Status se preveri po uradni dolžnosti.

**Izjava o varovanju osebnih podatkov**

**IZJAVA O VAROVANJU OSEBNIH PODATKOV**

Podpisani\_a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sem seznanjen\_a z naravo osebnih podatkov, ki jih bom kot prodekan\_ica za študentska vprašanja \_\_\_\_\_\_\_\_\_\_\_\_\_\_\_ zbiral\_a, urejal\_a, obdeloval\_a, spreminjal\_a, shranjeval\_a, posredoval\_a oziroma uporabljal\_a pri svojem delu in

**IZJAVLJAM,**

* da sem seznanjen z vsebino določb Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov), z vsebino določb Zakona o varstvu osebnih podatkov (Uradni list RS, št. 163/2022; ZVOP-2), ter vsemi internimi akti univerze, ki urejajo varstvo osebnih podatkov,
* da sem seznanjen z vsebino Pravilnika o postopkih in ukrepih za zavarovanje osebnih podatkov, št. A11/2006-526 JR (v nadaljevanju: Pravilnik); da bom spoštoval in upošteval vse določbe Pravilnika; da bom v skladu s Pravilnikom kot poslovno skrivnost varoval vse podatke, s katerimi se bom seznanil v sklopu opravljanja svoje vloge; da bom izvajal v Pravilniku opisane tehnične in organizacijske ukrepe za preprečevanje zlorabe osebnih podatkov, s katerimi se seznanjam ali se bom seznanil pri svojem delu;
* da bom osebne podatke, s katerimi se seznanjam ali se bom seznanil pri svojem delu, varoval skladno z ZVOP-2 in Splošno uredbo o varstvu osebnih podatkov in da bom z osebnimi podatki ravnal skrbno, vestno ter na način in po postopkih, kot jih določa Pravilnik.

Podpisan\_a sem poučen\_a in se zavedam, da je razkrivanje osebnih podatkov nepooblaščenim osebam in/ali zloraba podatkov, s katerimi se bom pri svojem delu seznanil\_a, sankcionirano kot kaznivo dejanje in se zavedam, da sem zaradi izdaje poslovne skrivnosti nepooblaščenim osebam disciplinsko, odškodninsko in kazensko odgovoren\_a.

Kraj in datum: Podpis

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

**ROKOVNIK**

# *(Sklep o razpisu postopka kandidiranja in imenovanja prodekana za študentska vprašanja*

# *Fakultete za kmetijstvo in biosistemske vede Univerze v Mariboru,*

# *številka 024-1/2025-1/21AF, z dne 4. 8. 2025*)

|  |  |
| --- | --- |
| **DATUM** | **AKTIVNOSTI** |
| 4. 8. 2025 | objava sklepa o razpisu kandidiranja in imenovanja prodekana za študentska vprašanja |
| 14. 8. 2025 do 12. ure | oddaja kandidatur za prodekana za študentska vprašanja |
| 14. 8. 2025 po 12. uri | Sestanek Komisije za odpiranje in pregled kandidatur |
| 14. 8. 2025 | Objava sklepa ali zahteve za dopolnitev vloge |
| 19. 8. 2025 do 12. ure | Možnost dopolnitve nepopolnih kandidatur |
| 19. 8. 2025 po 12. uri | Sestanek Komisije za pritožbe |
| 20. 8. 2025 | Komisija za pritožbe dostavi Študentskemu svetu UM FKBV poročilo o poteku kandidacijskega postopka in kandidatno listo |
| do 27. 8. 2025do 15. ure | Študentski svet UM FKBV predlaga enega kandidata |
| do 3. 9. 2025 | Senat UM FKBV podaja mnenje o izbranem kandidatu |
| do 3. 9. 2025 | Predlog dekana z mnenjem Študentskega sveta UM FKBV in Senata UM FKBV se posreduje rektorju. |